cyanic-selkie/wikianc huggingface dataset:
Palokki
Kylällä on pitkä teollinen historia, johon olennaisesti liittyy vesivoima ja puu. Palokin koskivoimaa on hyödynnetty ainakin 1700-luvulta puun sahauksessa voimanlähteenä. Hackman & Co -yhtiöllä oli 1800-luvulla kylällä vuosikymmeniä suuri sahalaitos ja laajoja maaomaisuuksia. Sahatavaraa vietiin Venäjälle, ennen muuta Saimaan kanavan kautta Pietarin seudulle. Suurimmillaan Palokin kylän asukasmäärä ylitti huomattavasti tuhannen hengen rajan 1900-luvun alussa. Venäjän vallankumouksen jälkeen ja Suomen itsenäistyttyä 1917 vienti Venäjälle romahti. Palokin sahaustoiminta hiipui 1920-luvulla, ja kylän asukasmäärä pieneni. Kylä muuttui samalla hiljalleen tyypilliseksi maatalousvaltaiseksi maaseututaajamaksi. Muistona teollisesta toiminnasta alueella on jäljellä joitakin säilyneitä rakennuksia sekä sähköä tuottava vuonna 1961 rakennettu Outokumpu Oy:n vesivoimalaitos, joka tuotti sähköä Keretin kaivoksen käyttöön, Outokumpu Oy myi voimalaitoksen Imatran voima Oy:lle, myöhemmin Fortum Oyj, nykyisin laitoksen omistaa Pohjois-Karjalan Sähkö.
Jatkosodan päätyttyä Lintulan luostari muutti entiselle Hackmanin tilalle 1946 Kivennavalta luovutetusta Karjalasta, josta se oli joutunut lähtemään sotien vuoksi pois. Luostarilla oli pitkä evakkomatka, ja kun Palokissa sijaitsevaa tilaa käytiin katsomassa, sisaret ihastuivat siihen ja muuttivat sinne, 15 kilometrin päähän muutaman vuoden aikaisemmin muuttaneen Valamon luostarin lähelle. Lintulan luostari on avoinna matkailijoille kesällä. Luostarin alueella on muun muassa kirkko, kynttilätehdas, matkamuistomyymälä ja kahvila.
Palokissa sijaitsevat kalaiset lohilammet ovat kalastajien suosiossa ja lähistöltä löytyy myös kolme koskea. Lähellä Palokkia sijaitsevassa Patoon koskessa on pato ja voimala, ja niiden purkamisesta ja kosken vapauttamisesta on keskusteltu.
Palokin koulu on lakkautettu, mutta edelleen siellä on vanhuksille tarkoitettu Johannes-koti.
Luettelo Tuusniemen julkisista taideteoksista ja muistomerkeistä
Luettelo Tuusniemen julkisista taideteoksista ja muistomerkeistä sisältää Tuusniemen kunnassa olevat pysyvät patsaat, muistomerkit ja muistolaatat.
Lagousáki
Lagousáki eli Panagítsa (Παναγίτσα) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,047 neliökilometriä ja se on asumaton (vuonna 2011). Hallinnollisesti Lagousáki kuuluu Aíginan kuntaan, Saarten alueyksikköön ja Attikan alueeseen.
Joachim Thibblin
Joachim Christer Fredrik Thibblin (s. 11. huhtikuuta 1975 Espoo) on suomalainen näyttelijä ja teatterinjohtaja.
Thibblin on valmistunut teatteritaiteen maisteriksi Teatterikorkeakoulusta vuonna 1999. Hän on osaomistajana yhtiössä W&T Comedy. Hänen teatterirooleihinsa lukeutuvat muun muassa Cosmo McMoon komediassa Glorious! sekä herra Thénardier musikaalissa Les Misérables. Hän on myös näytellyt Bertel Södermania Åke Lindmanin ohjaamassa elokuvassa Etulinjan edessä.
Thibblin on toiminut Svenska Teaternin teatterinjohtajana vuodesta 2017. Vuosina 2006–2013 hän toimi Åbo Svenska Teaterin ja 2014–2017 Espoon kaupunginteatterin johtajana. Tasavallan presidentti myönsi hänelle Suomen Leijonan Pro Finlandia -mitalin vuonna 2022.
Georgia lasten Eurovision laulukilpailussa
Georgia osallistui lasten euroviisuihin ensimmäisen kerran, vuonna 2007. Se korvasi Bosnia ja Hertsegovinan, jonka oli alun perin tarkoitus osallistua kilpailuun, mutta taloudellisista syistä johtuen se vetäytyi kisasta pois. Tuolloin Mariam Romelashvili esitti kappaleen Odelia Ranuni ja sijoittui neljänneksi. Hän sai kilpailussa 116 pistettä.
Georgia voitti vuoden 2008 Lasten euroviisut kappaleella Bzz... jonka esitti Bzikebi. Toinen voitto tuli vuonna 2011 ja kolmas 2016.
Xtra HOT
Xtra HOT on israelilainen televisiokanava, jonka omistaa Hot-niminen televisioyhtiö. Kanava on perustettu vuonna 2005 ja sen ohjelmistoon kuuluvat muun muassa Lost, 24 ja Kadotettu.
Ledoú
Ledoú eli Kleidoú (Κλειδού) on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa Aíginan saaren ja Peloponnesoksen niemimaan koillisrannikon välissä. Saaren pinta-ala on noin 0,076 neliökilometriä ja se on asumaton (vuonna 2011). Hallinnollisesti Ledoú kuuluu Aíginan kuntaan, Saarten alueyksikköön ja Attikan alueeseen.
Otto Ohlendorf
thumb|220px|Otto Ohlendorf SS-Brigadeführerin univormussa vuonna 1943. Otto Ohlendorf (4. helmikuuta 1907 – 7. kesäkuuta 1951) oli saksalainen Sicherheitsdienstin korkea-arvoinen upseeri ja oikeustieteen tohtori. Toisen maailmansodan aikana hän toimi muun muassa Einsatzgruppe D:n komentajana.
Sukutausta ja opinnot
Ohlendorf syntyi tilanomistajan poikana Hoheneggelsenissa lähellä Hildesheimia Saksassa. Hän liittyi kansallissosialistiseen puolueeseen vuonna 1925 (jäsennumero 6 531) ja puolueen taistelujärjestö SS:ään vuonna 1926 (jäsennumero 880). Ohlendorf opiskeli talous- ja oikeustiedettä Leipzigissa ja Göttingenissä. Oikeustieteen tohtoriksi hän väitteli italialaisesta Pavian yliopistosta.
Ura natsihallinnossa
Kesäkuussa 1941 hänet käskettiin Einsatzgruppe D:n komentajaksi, toiminta-alueenaan Bessarabia, Bukovina, Etelä-Ukraina ja Krimin niemimaa. Ohlendorfin Einsatzgruppe toteutti muun muassa Simferopolin joukkomurhan joulukuussa 1941, jolloin yli 14 000 ihmistä surmattiin. Uhreista suurin osa oli juutalaisia. Kesäkuun 1941 ja heinäkuun 1942 välisenä aikana Ohlendorfin joukot teloittivat noin 90 000 ihmistä. Einsatzgruppe D:n komentajana hän toimi heinäkuuhun 1942 asti, jonka jälkeen Ohlendorf jatkoi SD:n kotimaan osaston päällikön tehtäviään. Vuonna 1943 Ohlendorf nimitettiin elinkeinoministeriön alivaltiosihteeriksi, vastuualueenaan sodanjälkeisen talouden suunnittelu. Marraskuussa 1944 Ohlendorf ylennettiin kenraaliluutnantiksi (SS-Gruppenführer und Generalleutnant der Polizei).
Populaarikulttuurissa
Otto Ohlendorfin hahmo esiintyy Gerald Greenin kirjassa Polttouhrit ja teokseen perustuvassa samannimisessä televisiodraamassa.
Rufus Thomas
Rufus Thomas (26. maaliskuuta 1917 Cayce, Mississippi – 15. joulukuuta 2001 Memphis, Tennessee) oli yhdysvaltalainen blues- ja soul-laulaja ja lauluntekijä. Hänen tunnetuimpiin kappaleisiinsa kuuluvat ”Walking the Dog” (1963), ”Do the Funky Chicken” (1969) ja ”Do the Push and Pull” (1970).
Thomasin näyttävissä esiintymisasuissa oli usein viittoja, höyheniä ja pieniä shortseja. Hänellä oli suurikokoiset pulisongit 1970-luvulla.
Thomas toimi memphisiläisen, mustille kuulijoille suunnatun WDIA-radioaseman tiskijukkana ja soitti yhdenvertaisesti myös valkoisten esiintyjien musiikkia, muun muassa Elvis Presleyn levyjä.
Thomas oli sivuosassa Jim Jarmuschin vuoden 1989 elokuvassa Mystery Train. ”The Grain” liitti osia Thomasin levyttämistä kappaleista ”The Breakdown” ja ”Do the Funky Penguin” vuonna 2000 ilmestyneelle hip hop -artisti Ghostface Killahin albumille Supreme Clientele.
Thomasin kunniaksi on nimetty katu Memphisissä.
Kondi
Kondi on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran Kondin varrella 15 kilometriä Diréstä luoteeseen. Kunnassa on 2 700 asukasta (vuonna 2009).
Suomen euroviisukarsinta 1973
Suomen euroviisukarsinta 1973 oli kilpailu, jossa valittiin Suomen edustaja vuoden 1973 Eurovision laulukilpailuun. Kilpailu järjestettiin kutsukilpailuna 12 säveltäjälle. Säveltäjät saivat itse valita kappaleidensa esittäjät. Finaali pidettiin vasta toista kertaa yleisötapahtumana, edellisen kerran oli pidetty vuonna 1961, tällä kertaa paikana oli Finlandia-talo. Finaali lähetettiin suorana lähetyksenä YLE TV1:ssä 3. helmikuuta kello 19.45. Voittajan valitsi kymmenhenkinen tuomaristo, jonka jäsenistä jokainen pisteytti kappaleet skaalalla 1-10. Jokaisen kappaleen saamista pisteistä korkein ja alkaisin yksittäinen pistemäärä jätettiin huomiotta. Kyseessä on vanhin Yleisradion arkistoissa säilynyt karsintalähetys. Ennen pisteidenlaskua edellisen vuoden edustajat Päivi Paunu ja Kim Floor lauloivat kappaleensa "Muistathan".
Kondi
Kondin kunnan pinta-ala on arviolta 100 neliökilometriä. Se rajoittuu idässä Dirén piirin Arhamin ja etelässä Dirén kuntiin sekä lännessä Goundamin piirin Doukourian ja pohjoisessa Kaneyen ja Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaa Faguibinejärveä ruokkiva Nigerin haarajoki Kondi. Tulva-aikaan tasangolle muodostuu muitakin järviä.
Suomen euroviisukarsinta 1973
Vuonna 1973 Euroopan yleisradiounioni salli ensimmäistä kertaa euroviisukappaleiden esittämisen muulla kuin maan omalla kielellä. Näin ollen vuonna 1973 kuultiin Suomen karsintojen ensimmäiset englanninkieliset kappaleet. Lisäksi karsintoihin osallistunut tuolloin 13-vuotias Nina Pethman on kaikkien aikojen nuorin Suomen karsintoihin osallistunut solisti.
Ei kukkia neiti Blandishille
Ei kukkia neiti Blandishille on James Hadley Chasen rikosromaani vuodelta 1939. Ilmestymisensä aikaan teoksen kuvaamaa väkivaltaa ja seksuaalisuutta pidettiin shokeeraavina. Tarina kertoo yhdysvaltalaisista rikollisryhmistä, niiden tekemästä kidnappauksesta sekä rikoksen selvittelemisestä ja kidnapatun naisen etsinnästä. Kirjailija Chase julkaisi vuonna 1962 teoksesta nykyaikaistetun version, mutta suomenkieliset painokset perustuvat alkuperäiseen vuoden 1939 tekstiin.
Kondi
Kuntaan kuuluu kuusi kylää. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.
Ei kukkia neiti Blandishille
Tapahtumat alkavat Riley-nimisen gangsterin päätöksestä ryöstää neiti Blandishin jalokivikoru. Ryöstötilanteessa neidin poikaystävä saa surmansa ja rikollisryhmä ottaa naisen panttivangiksi. Vahvempi Grissonin gangsteriryhmä ryöstää kuitenkin itselleen sekä korun että panttivangin, jonka takia poliisi ei pääse tutkimuksissaan tuloksiin. Yksityisetsivä Dave Fenner onnistuu paremmin. Kidnappauksen aikana väkivaltainen Slim Grisson ottaa neiti Blandishin tyttöystäväkseen tämän vastarinnasta huolimatta.
Kondi
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu alakoulu ja terveysasema.
Ei kukkia neiti Blandishille
Chasen vuonna 1948 julkaisemaa teosta The Flesh of the Orchid voi pitää teoksen jatko-osana, vaikkakaan sen roolihenkilöissä ei ole paljoakaan yhteistä aikaisemman romaanin kanssa. Jatko-osa on suomennettu nimellä Lähtöjuhlat, neiti Blandish.
Teoksen pohjalta on tehty sekä näyttämöversioita että elokuvia. Vuoden 1948 brittiläinen filmi on nimeltään No Orchids for Miss Blandish (ohjaus St. John Legh Clowes) ja vuoden 1971 yhdysvaltalainen elokuva on Grissomin jengi (The Grissom Gang, ohjaus Robert Aldrich).
Melanie Lynskeyn filmografia
pienois|pysty|Melanie Lynskey [[Toronton elokuvajuhlat|Toronton elo­kuva­juhlilla 2015]] Tämä on Melanie Lynskeyn filmografia.
Download Festival
230px|thumb|Downloadin päälava vuonna 2005.
Download Festival on vuodesta 2003 alkaen järjestetty musiikkifestivaali, joka pidetään vuosittain Donington Parkissa Englannin Leicestershiressa. Kolmipäiväinen festivaali ajoittuu yleensä loppukevääseen tai alkukesään.
Ensimmäinen Download vuonna 2003
Ensimmäinen Download-festivaali järjestettiin vuonna 2003, jolloin se oli vielä kaksipäiväinen. Pääesiintyjät olivat alun perin Iron Maiden ja Limp Bizkit, mutta jälkimmäisen peruttua tilalle hankittiin Audioslave. Myös Metallicaa yritettiin saada yhdeksi festivaalin pääesiintyjistä, mutta yhtye oli jo lupautunut pääesiintyjäksi Reading- ja Leeds-festivaaleille. Pääkonsertin sijaan Metallica soitti Downloadissa etukäteen julkistamattoman ”salakonsertin” sunnuntai-iltapäivällä festivaalin kakkoslavalla.
IF Skarp
thumb|right|Seuran logo Idrettsforeningen Skarp on jalkapalloseura Tromssasta, Norjasta. Joukkueen värit ovat musta ja valkoinen.
Miesten joukkue pelaa tällä hetkellä Norjan kolmanneksi korkeimmassa sarjassa. IF Skarp on kolmanneksi paras tromssalainen joukkue Tromsø IL:n ja Tromsdalen UIL:n jälkeen.
Riukiusaaret
Riukiusaaret   (, ”lounaissaaret”) on Japanille kuuluva Tyynenmeren saariryhmä, joka ulottuu Kyūshūlta aina Taiwanin koillispuolelle saakka. Saariryhmä on noin 1 100 kilometrin pituinen, ja siihen kuuluu 55 saarta. Saaret voidaan jakaa kolmeen pääryhmään: pohjoisimpana sijaitsevat Amamisaaret, keskellä Okinawasaaret ja etelässä Sakishimasaaret. Saarten yhteenlaskettu pinta-ala on noin 3 090 neliökilometriä. Niistä suurimmat ovat 1 204 neliökilometrin laajuinen Okinawa ja 712 neliökilometrin laajuinen Amami Ōshima. Hallinnollisesti saaret kuuluvat osittain Kagoshiman prefektuuriin (Amamisaaret), osittain Okinawan prefektuuriin (Okinawa- ja Sakishimasaaret).
Saaret ovat historiansa aikana olleet itsenäinen Ryūkyūsaarten kuningaskunta sekä vuorotellen osa Japania ja Kiinaa. Niinpä niiden kulttuurissa on vaikutteita molemmista maista. Saarilla puhutaan Ryūkyūsaarten kieliä, jotka ovat sukua japanille, mutta keskinäinen ymmärrettävyys on vähäinen tai olematon. Ryūkyūkielet jakautuvat useisiin murteisiin. Saarten asukkaat lienevät paitsi japanilaisten, myös kaakkoisaasialaisten maahanmuuttajien jälkeläisiä. Japaniin Riukiusaaret liitettiin virallisesti vuonna 1879. Japanin hävittyä toisen maailmansodan saaret siirtyivät Yhdysvaltojen haltuun; Amamisaaret palautettiin Japanille jo vuonna 1953, mutta loput saarista vasta vuonna 1972. Okinawan saarella on edelleen useita Yhdysvaltain sotilastukikohtia.
Hewlett-Packard
Yhtiön historiaa
Bill Hewlett ja Dave Packard perustivat Hewlett-Packardin vuonna 1939. Molemmat ovat valmistuneet Stanfordin yliopistosta vuonna 1934 testi- ja havaintolaitteiden valmistajiksi. Heidän ensimmäinen tuotteensa oli äänioskillaattori Model 200A. Innovaationa oli käyttää oskillaattorissa hehkulamppua lämpötilavakautettuna vastuksena piirin kriittisessä osassa. Tämä mahdollisti heille Model 200A:n myymisen hieman yli 50 dollarin hintaan samalla, kun kilpailijat myivät vähemmän stabiileja oskillaattoreita yli nelinkertaisella hinnalla. Hewlett-Packardin varhaisimmista asiakkaista oli The Walt Disney Company, joka osti kahdeksan Model 200B -oskillaattoria äänijärjestelmien testaukseen Fantasia-elokuvaa varten. 1940-luvulla yritys valmisti Model 400A -jännitemittaria.
pienoiskuva|vasen|HP 1000 E-sarjan minitietokone. Hewlett-Packardin varhaisia minitietokoneita olivat HP 2100 -sarjan 2116A, 2115A ja 2114A, jotka julkaistiin vuosina 1965, 1966 ja 1968. Nämä mallit korvasi vuonna 1971 2100A, joka oli yhteensopiva aiempien mallien kanssa ja käytti samoja IO-kortteja. Myöhemmin 2000 -sarjan mallit nimettiin uudelleen HP 1000 -sarjaksi.
Wired-lehden mukaan HP mainosti vuonna 1968 julkaistua Hewlett-Packard 9100A -laskukonetta henkilökohtaisena tietokoneena. HP kopioi kolme vuotta aiemmin julkaistusta Olivettin Programma 101 -laskukoneesta teknisiä ratkaisuja, minkä vuoksi HP joutui maksamaan Olivettille rojalteja.
pienoiskuva|vasen|HP9100A-pöytälaskin.
Vuonna 1972 yhtiö julkaisi HP-35:n, joka oli ensimmäinen kädessä pidettävä tieteislaskin. Yhtiö julkaisi vuonna 1974 HP-65:n, joka oli ensimmäinen taskuun sopiva ohjelmoitava laskin. HP valmisti myös oskilloskooppeja, logiikka-analysaattoreita ja muita havainnointilaitteita. Logiikka-analysaattoreita valmistaa nykyään yhtiöstä irronnut Agilent Technologies.
Vuonna 1972 HP julkaisi HP 3000 -sarjan minitietokoneet. Vuonna 1977 HP oli kolmanneksi suurin minitietokoneiden valmistaja Digital Equipment Corporationin ja Data Generalin jälkeen.
HP-9830A (1973) oli "omavarainen" siirrettävä tietokone, jota markkinoitiin pöytälaskimena.
HP Series 80 oli insinööreille suunnattu BASICillä ohjelmoitava tietokonesarja, jossa oli sisäänrakennettuna näyttö.
Vuonna 1984 HP julkaisi sekä mustesuihkutulostimesta että lasertulostimesta pöytämallit. Sen skannerien tuotelinjojen kanssa nämä ovat yhdistyneet monitoimilaitteiksi, joista tärkeimpiä ovat yhdessä yksikössä olevat tulostin/skanneri/kopiokone/faksi-yhdistelmälaitteet.
1990-luvulla HP laajensi tietokoneiden tuotelinjaansa kattamaan myös kuluttajat. Tuotelinja oli alun perin kohdennettu yliopistoiden, tutkimuksien ja liike-elämän käyttöön.
Vuonna 2002 Hewlett-Packard osti Compaqin. HP:n ja Compaqin yhdistymistä on kutsuttu kaikkien aikojen huonoimmaksi yritysfuusioksi.
Compaq oli aiemmin ostanut Digital Equipment Corporationin (DEC) sekä Tandem Computersin.
HP:ta pidetään Piilaakson symbolisena perustajana, vaikka se ei tutkinut aktiivisesti puolijohdelaitteita ennen Fairchild Semiconductorin perustamista vuonna 1957. Hewlett-Packardin vuoden 1960 tienoilla perustettu HP Associates -osasto kehitti puolijohdelaitteita pääasiassa yhtiön sisäistä käyttöä varten.
Vuonna 1987 Palo Alton autotallista, jossa Hewlett ja Packard aloittivat liiketoimensa, tehtiin Kalifornian osavaltion historiallinen maamerkki. Kuitenkin Agilent Technologies, ei HP, on alkuperäinen historiallinen vuonna 1939 perustettu instrumenttiyhtiö. Agilent irrotettiin HP:stä vuonna 1999.
Marraskuussa 2009 HP ilmoitti ostavansa verkkolaitteita valmistavan 3Comin 2,7 miljardin Yhdysvaltain dollarin hintaan.
DB Regio
thumb|200px|Deutsche Bahnin yritystunnus
Hewlett-Packard
Yhtiön historiaa
Huhtikuussa 2010 HP osti talousongelmiin ajautuneen kämmentietokoneita ja älypuhelimia kehittävän Palmin.
DB Regio
DB Regio AG on Saksan valtion omistaman liikenneyhtiö Deutsche Bahnin tytäryhtiö. DB Regio vastaa konsernissa lyhyen ja keskipitkän matkan matkustajaliikenteestä, pääosin Saksassa. Yritys toimii pääasiassa palveluntuottajana osavaltioille ja muille julkisen hallinnon tahoille, ja yhtiö onkin jaettu osavaltiorajoja noudatteleviin alueellisiin yksiköihin.
Greatest Hits (ABBA)
Greatest Hits on ABBA-yhtyeen ensimmäinen virallinen kokoelmalevy, joka julkaistiin marraskuussa 1975.
Johnny Kniga
Johnny Kniga on vuonna 2002 perustettu suomalainen kirjankustantamo, jonka omistaa WSOY. Se julkaisee sekä kotimaista että käännettyä kaunokirjallisuutta sekä tietokirjoja musiikista, elokuvista, viihteestä, uskonnosta ja teatterista. Kustantamo julkaisee myös sarjakuvia. Johnny Knigan kustantajana toimii Jaakko Pietiläinen. Yksikköä johti aiemmin Liken entinen markkinointipäällikkö Jyrki Nieminen, joka irtisanoutui marraskuussa 2009.
Hewlett-Packard
Yhtiön historiaa
Samalla HP ilmoitti brittiläisen ohjelmistoyhtiön Autonomyn ostamisesta yli kymmenen miljardin dollarin hintaan (noin 7,5 miljardia euroa) ja yhtiön suuntautumisesta ohjelmistoalalle. Monet pitivät hintaa liian suurena. Päätökset tehnyt toimitusjohtaja Léo Apotheker erotettiin 22. syyskuuta 2011. Hän oli toiminut toimitusjohtajana vajaan vuoden, mutta hänen aikanaan yhtiön pörssiarvo ehti puolittua.
HMS Cochrane (1905)
HMS Cochrane oli Britannian kuninkaallisen laivaston Warrior-luokan panssariristeilijä.
Greatest Hits (ABBA)
Levyn ehkä huomiota herättävin piirre on sen kansitaide, jonka on piirtänyt Hans Arnold. Albumin kannessa ovat yhtyeen jäsenet piirrettyinä omituiseen, hieman psykedeeliseen tyyliin. Sisäkannessa on valokuva yhtyeestä, jonka jäsenet istuvat syksyisellä puistonpenkillä. Tämä kuva vaihdettiin albumin kanneksi Isossa-Britanniassa. Albumi on myöhemmin julkaistu myös CD-muodossa.
HMS Cochrane (1905)
Valmistus
Alus tilattiin Fairfield Shipbuilding and Engineering Companyltä Govanista, missä köli laskettiin 24. maaliskuuta 1904. Alus laskettiin vesille 20. toukokuuta 1905 ja valmistui 18. helmikuuta 1907.
Hewlett-Packard
Yhtiön historiaa
HP ja Lenovo ovat vuorotelleet suurimpana henkilökohtaisten tietokoneiden valmistajana.
Greatest Hits (ABBA)
Greatest Hits oli ensimmäinen ABBA-albumi, joka nousi Britanniassa listaykköseksi 11 viikon ajaksi. Se oli siellä vuoden 1976 myydyin albumi sekä koko 1970-luvun myydyin levy Simon & Garfunkelin albumin Bridge over Troubled Water jälkeen.
HMS Cochrane (1905)
Palvelus
Palvelukseen otettaessa alus liitettiin 5. risteilijäviirikköön, mistä se siirrettiin 1909 2. risteilijäviirikköön. Alus oli kuninkaallisen jahdin HMS Medinan saattajana 1911-1912.
Greatest Hits (ABBA)
Kappaleet
Kaikki laulut ovat kirjoittaneet Benny Andersson ja Björn Ulvaeus, mikäli kappaleen kohdalla ei toisin mainita.
HMS Cochrane (1905)
Palvelus
Ensimmäisen maailmansodan puhjetessa Cochrane liitettiin elokuussa 1914 Suureen laivastoon Scapa Flowhun, minkä mukana se osallistui Skagerrakin taisteluun. Alus siirrettiin 1917 Pohjois-Amerikan ja Länsi-Intian asemalle ja se osallistui Pohjois-Venäjän interventioon toukokuusta syyskuuhun 1918. Alus tuki brittijoukkojen taistelua suomalaisia vastaan toukokuussa 1918 Petsamossa.
Greatest Hits (ABBA)
Kappaleet
A-puoli B-puoli
HMS Cochrane (1905)
Palvelus
Alus ajoi karille 14. marraskuuta 1918 Merseyssä tuhoutuen täysin. Hylky hävitettiin kesäkuussa 1919.
Greatest Hits (ABBA)
Kappaleet
Joihinkin albumin myöhempiin painoksiin on myös sisällytetty kappale "Fernando".
Hewlett-Packard
Tuotteet
Hewlett-Packardin ensimmäisiä tuotteita olivat mittalaitteet insinööreille ja tutkimuskäyttöön. Tämä laajeni tietotekniikkaan ja tietokoneisiin.
Tietotekniikan tuotteita olivat henkilökohtaiset tietokoneet, palvelintietokoneet, tulostimet, taulutietokoneet, näyttölaitteet ja näiden ohjelmistot.
Muita merkittäviä tuotteita olivat muun muassa laskimet ja oskilloskoopit.
Presario
Hewlett-Packard ja ennen yritysten yhdistymistä Compaqin Presario -mallit olivat edullisia koti- ja pienyrityskäyttöön tarkoitettuja kannettavia tietokoneita ja pöytäkoneita.
HP nykyään
Hewlett-Packard oli johtava avoimen lähdekoodin kaupallinen tukija. Monet HP:n työntekijät osallistuivat toimintaan aktiivisesti; joillakin oli virallisia avoimen lähdekoodin työvastuita, ja toiset osallistuivat vapaaehtoisina avoimen lähdekoodin yhteisön töihin.
Vuonna 2012 HP:llä oli noin 331 800 työntekijää maailmanlaajuisesti. Léo Apotheker ehti toimia Hewlett-Packardin pää- ja toimitusjohtajana alle vuoden ajan: hänet erotettiin syyskuussa 2011. Hänen tilalleen valittiin Meg Whitman.
Yhtiö oli vuoden 2012 Fortune 500 -listalla kymmenennellä sijalla.
Greatest Hits (ABBA)
Kappaleet
"Bang-A-Boomerang" julkaistiin Abban singlenä vain Ranskassa. Alkuperäisen version teki duo Svenne & Lotta sekä ruotsin että englannin kielellä Björn Ulvaeuksen ja Benny Anderssonin tuottamana. Versio oli suuri kansainvälinen hitti erityisesti Keski-Euroopassa, jossa duon nimenä oli Sven & Charlotte. Ruotsinkielisen version nimenä on "Bang en Boomerang".
Sanfrid
Sanfrid on miehen etunimi. Se on annettu Suomessa noin 740 henkilölle vuoteen 2021 mennessä.
VHS
thumb|[[TDK-merkkinen VHS-kasetti ja pahvinen säilytyskotelo]] thumb|VHS-kasetti Video Home System (lyh. VHS) on JVC:n kehittämä tallentavien ja toistavien videonauhurilaitteiden tallennusmuodon standardi. Se julkistettiin vuonna 1976. Osa sen keskeisistä tekniikoista on lisensoitu Sonylta – kilpailevan formaatin, Betamaxin kehittäjältä.
Funai valmisti viimeiset VHS-nauhurit heinäkuussa 2016. JVC oli ilmoittanut lopettavansa VHS-nauhureiden valmistuksen jo 2008. Videonauhureiden tilalle tulivat vuodesta 1997 alkaen Sonyn kehittämät DVD-levyt. DVD-levystä kehitettiin sekä kaksipuolinen että kaksikerroksinen versio, ja lopulta sitä enemmän tallentava Blu-ray.
Historia
VHS-järjestelmä voitti kuluttajien suosiossa samankaltaiseen magneettinauhatekniikkaan perustuvat Betamax- ja Video 2000 -formaatit. Betamaxin kannattajat väittivät kuvanlaatua paremmaksi ja Betamax-kasetti oli kooltaan pienempi. VHS:n ansiona oli muun muassa pidempi tallennusaika, aluksi 120 minuuttia ja myöhemmin 240 minuuttia. VHS-nauhurit olivat myös edullisempia. Myöhemmin myyntivideon suosion kasvu vuokravideon kustannuksella avasi tietä kuvanlaadultaan paremmalle DVD-levylle, vaikka kotitallennus levyille ei ollutkaan aluksi mahdollista.
Tekniikka
Aikaisemmin ääniraitojen hitaasta nauhanopeudesta johtuvaa nauhakohinaa vähennettiin joissakin nauhurimalleissa Dolby-kohinasuodatuksella. Myöhemmin äänen laadukkaaseen toistoon käytettiin videoraitojen sekaan tallennettavia ääniraitoja ja menetelmää nimitettiin HiFi-äänentoistoksi. Tämä tekniikka oli saatavilla hieman ennen kuin CD alkoi yleistyä Suomessa, ja sellaista nauhuria saatettiin käyttää perinteisen analogisen magneettinauhurin korvaajana. Yhtenäinen nauhoitusaika normaalinopeudella oli jopa 5 tuntia (harvinaisella E300-kasetilla) ja äänenlaatu ei kärsinyt järjestelmän mahdollistamasta puolinopeudestakaan.
VHS-kasettia on myös käytetty digitaaliseen äänentallennukseen esimerkiksi ADAT-laitteessa. Samoin oli kaupan järjestelmiä jotka käyttivät tavallista videonauhuria tietokoneen tietojen varmuuskopiointiin.
Painin maailmanmestaruuskilpailut 1989
Vuoden 1989 painin maailmanmestaruuskilpailut järjestettiin 24. elokuuta – 3. syyskuuta 1989 Martignyssa, Sveitsissä. Kisoissa painittiin kreikkalais-roomalaista painia ja vapaapainia kymmenessä painoluokassa sekä naispainia yhdeksässä painoluokassa.
Karisalmen rautatieasema
Karisalmen rautatieasema oli rautatieliikennepaikka Viipuri-Joensuu rataosalla Viipurin maalaiskunnassa. Radan valmistuessa 1892 paikalla oli vain laiturikatos ja sivuraide. Asemarakennus valmistui 1897 Bruno Granholmin piirustusten mukaisesti. Rakennusta laajennettiin 1907. Aseman läheisyydessä oli taajaa asutusta sekä tiilitehdas ja kivilouhos.
Havis Amanda – Helsingin kaunotar
Havis Amanda – Helsingin kaunotar on Eino Ruutsalon ohjaama suomalainen draamallinen dokumenttielokuva vuodelta 1982.
Elokuvan aiheena on Helsingissä sijaitseva, vuonna 1908 pystytetty, Havis Amanda -suihkulähde. Elokuvassa käsitellään lisäksi suihkulähteen suunnittelijan, Ville Vallgrenin elämää ja tuotantoa sekä teoksen valmistumisaikakauden kulttuuria.
Kauppapolitiikka
Kauppapolitiikka käsittää toimintalinjoja ja menettelytapoja, jotka liittyvät maan ulkoisen taloudellisen tasapainon säätelyyn. Kauppapolitiikkaa voidaan toimeenpanna tullien, vientikiintiöin tai tuontikiintiöin tai vientimaksuin, tai investointirajoitusten, valuuttasääntelyn, teknisten normien tai muiden kauppaan vaikuttavien keinojen välityksellä.
Jotkut suuret maat, kuten Yhdysvallat kokevat kauppapolitiikan osaksi turvallisuuspolitiikkaansa ulko- ja puolustuspolitiikan lisäksi.
Euroopan unionin jäsenvaltioilla on voimassa olevan tulliliiton johdosta yhteinen kauppapolitiikka, jota koordinoidaan ja toimeenpannaan neuvotteluissa kolmansien osapuolten kanssa, esimerkiksi monenkeskisesti WTO:ssa tai Venäjän ja Yhdysvaltain sekä Kiinan kanssa.
Howard Koch
Howard Koch (12. joulukuuta 1902 New York, New York – 17. elokuuta 1995 Kingston, New York) oli yhdysvaltalainen käsikirjoittaja. Hän oli yhtenä käsikirjoittajana vuonna 1943 ensi-iltansa saaneessa elokuvassa Casablanca, joka sai Parhaan sovitetun käsikirjoituksen Oscar-palkinnon. Koch käsikirjoitti myös Orson Wellesin Maailmojen sota radiokuunnelman.
Muita Kochin käsikirjoittamia elokuvia ovat muun muassa Kersantti York, Kirje tuntemattomalta naiselta ja Sotahullu. Koch joutui 1950-luvulla Hollywoodin mustalle listalle. Hän muutti Eurooppaan ja otti salanimekseen Peter Howard, jota hän käytti 1960-luvun alkupuolelle saakka.
Kochin Casablancasta saama Oscar-patsas myytiin Christie'sin järjestämässä huutokaupassa 1994, jossa siitä maksettiin 184 000 Yhdysvaltain dollaria. Maailmojen sodan alkuperäiskäsikirjoituksesta oli vuonna 1988 maksettu huutokaupassa 143 000 dollaria.
Fontenay-aux-Roses
Bon Marché -tavaratalon perustaja Aristide Boucicaut (1810–1877) asui Fontenayssä ja avusti kuntaa monin tavoin. Taidemaalari Pierre Bonnard syntyi Fontenayssä ja taidemaalari Yves Klein asui siellä.
Hakukone
Hakukone on web-pohjainen sovellus, jonka avulla käyttäjä voi hakea verkkosivuja. Hakukoneeseen liittyy hakurobotti, joka etsii jatkuvasti Internetistä (varsinkin Webistä) uusia sivuja eritellen ja liittäen ne hakemistoonsa erityisten hakusanojen mukaan. Hakukonepalvelu on tyypillisesti käyttäjälle näkyvä verkkosivu, jonka avulla käyttäjä voi antaa hakusanoja etsiä lähimpänä olevia sivuja, mutta palvelua voi usein käyttää myös mobiilisovelluksen kautta.
Hakurobotin tekemä indeksointi ja käyttäjälle suositeltujen sivujen päättely (suosittelujärjestelmä) tapahtuvat erilaisilla menetelmillä eri hakukoneissa.
Historia
Vielä 1990-luvun alkupuolella hakukoneita ei tarvittu, sillä internetissä oli vain vähän sisältöä. Tietolähteiden linkkejä kerättiin portaaleihin eli linkkikokoelmiin, joista tunnetuin oli linkkihakemisto Yahoo.
1990-luvun alun jälkeinen kehitys
Internetin kasvaessa linkkikirjastot eivät enää riittäneet sisällön hallitsemiseen. Keksittiin hakukoneet, jotka antoivat hakutuloksina listan sivuille, joilla haetut sanat esiintyivät. 1990-luvun tehokkain ja suosituin hakukone oli AltaVista. Se osasi myös karsia osumia, jotka osuivat samalle sivustolle. Tällainen yksinkertainen haku palautti hakutuloksinaan kuitenkin sellaisiakin sivuja, joille mainostajat ja pornon levittäjät olivat vain lisäilleet sanoja näkyäkseen suosituilla sanoilla tehdyissä hauissa.
Hallitus (politiikka)
Politiikan käsitteistössä hallitus tarkoittaa pääministeristä ja muista ministereistä koostuvaa valtioneuvostoa. Joissakin yhteyksissä hallituksen käsitteeseen sisältyy valtioneuvoston lisäksi myös presidentti.
Hallitus on toimeenpanovaltaa käyttävä hallinnon osa. Parlamentarismissa valtioneuvoston jäsenten on nautittava eduskunnan luottamusta.
Hakukone
Toiminta nykyisin
Nykyisin muutkin kehittyneet hakukoneet kuin Google painottavat hakutuloksia järjestäessään merkittävästi kohteisiin viittaavien linkkien määrää ja laatua. Googlen keskeisimmät kilpailijat hakutulosten laadussa ovat Microsoftin Bing ja Ask.com. Nämä kolme ovat myös suosituimmat hakukoneet länsimaissa. Microsoftin markkinaosuutta kasvattaa merkittävästi, että myös Yahoo! käyttää Bingin hakumoottoria.
Hallitus (politiikka)
Kaksipuoluejärjestelmän hallitus
Kaksipuoluejärjestelmään voi kuulua olennaisena osana se, että kummallakin puolueella on tietyn ministeriön hallinnonalaan keskittyvät henkilönsä, joita voidaan kutsua esimerkiksi kabinettiministereiksi, mutta oppositiopuolueen kabinetti kulkee nimellä varjohallitus, ja vastaavasti kaikkien kabinettiministerien tehtävänimikkeiden eteen liitetään "varjo-" etuliite. Käytännössä tämä tarkoittaa, että kaksipuoluejärjestelmässä, missä oppositiopuolue voi täysin korvata hallituspuolueen hallituksessa vaalien jälkeen, on jo ennen mahdollista vaihdosta oppositiopuolueen piiristä katsottu valmiiksi sopiva ministeriehdokas.
Hakukone
Toiminta nykyisin
Hakukoneissa on nykyisin erikoishakuja sekä haun rajaus- ja muotoilumahdollisuuksia. Esimerkiksi suomenkielisessä Googlessa on tavallisen sivuhaun lisäksi kuvahaku, karttahaku, YouTube-haku, tieteellisten artikkelien scholar-haku, uutishaku sekä blogihaku. Lisäksi siinä on tarkennettu haku -toiminto, jossa hakua voi muotoilla ja rajata monin tavoin.
Hallitus (politiikka)
Monipuoluejärjestelmän hallitus
Monipuoluejärjestelmässä harvoin ylläpidetään jatkuvaa hallituskoneistoa kussakin puolueessa erikseen, koska puolueet joutuvat melkein aina muodostamaan hallituskoalition, jolloin kukin siihen kuuluva puolue saa vain osan ministerinsalkuista. Puolueiden keskinäiset voimasuhteet useimmiten vaikuttavat kohtalaisen merkittävästi siihen kuinka monta ja vaikutusvaltaista salkkua kukin puolue salkkujaossa saa.
Yksipuoluejärjestelmän hallitus
Kun sekä kaksipuoluejärjestelmässä että monipuoluejärjestelmässä suurin merkitys on sillä mitkä puolueet menestyvät vaaleissa; yksipuoluejärjestelmässä olennaisinta on se miten eri suuntauksia edustavat henkilöt nousevat ja laskevat hallituskoneiston sisällä. Tämä on ainoa muutosvoima yksipuoluejärjestelmässä.
Hakukone
Jaottelu
Suomessa melko tunnettu hakemisto on ollut esimerkiksi Makupalat, joka on laaja Hämeenlinnan kaupunginkirjaston ylläpitämä suomenkielinen linkkikokoelma eli -hakemisto. Nykyään se on yhdistetty Kirjastot.fi-sivuston Linkkikirjasto-palveluun.
Hallitus (politiikka)
Lähteet
Gabinet (Wielka Brytania)
Kivespussi
thumb|200px|Kivespussin poikkileikkaus. thumb|200px|Kivespussi. Kivesten lämpötilan alentamiseksi kivespussin iho on löysää, ja kivekset roikkuvat alempana erillään muusta elimistöstä. Karvat poistettu.
Kivespussi on miehen ulkoinen sukupuolielin, jonka sisällä kivekset ja lisäkivekset sijaitsevat. Kivespussin tarkoitus on pitää kivekset elimistön ulkopuolella, jolloin niiden lämpötila pysyy elimistön lämpötilaa alhaisempana, mikä on tärkeää siittiöiden elinkelpoisena säilymisen, ja siten hedelmällisyyden kannalta.
Anatomiaa
Kivespussi sijaitsee vartalon etupuolella jalkojen välissä siittimen alla ja se muodostuu ihosta ja sidekudoksesta. Kivespussin iho on tyypillisesti ohut, pigmentoitunut ja kurttuinen. Lisäksi se on hyvin joustavaa ja se reagoi voimakkaasti lämpötilaan.
Kivespussi muodostuu kahdesta puoliskosta, joita yhdistää keskellä näkyvä kivespussin sauma. Kivespussin sauman kohdalla on kivespussin sisällä sidekudoksinen kivespussin väliseinä, joka erottaa toisistaan oikean ja vasemman kiveksen. Kivesten korkeutta ja kivespussin kireyttä säätelee kaksi ohutta cremaster-lihasta, jotka sijaitsevat kivesten ja kivespussin välissä.
Kivespussissa sijaitsee kaksi kivestä, joiden päällä on lisäkivekset. Lisäkiveksistä lähtee siemenjohtimet. Lisäksi kivespussiin tulee kaksi verisuonta ja kaksi hermoa. Kivespussissa voi olla pieni määrä kudosnestettä.
Kivekset ja lisäkivekset ovat helposti tunnusteltavissa kivespussin ihon läpi, myös niiden muoto on mahdollista erottaa. On normaalia, että toinen kiveksistä roikkuu alempana.
Murrosiästä lähtien kivespussissa kasvaa karvoja (ks. häpykarvoitus).
Kivespussin toiminta
Jos kivespussissa on liian lämmintä, cremaster-lihakset rentoutuvat, jolloin kivespussin iho löystyy ja kivekset roikkuvat alempana. Jos kivespussissa on liian kylmä, se vetäytyy kasaan, jolloin kivekset nousevat lähemmäksi elimistöä siittimen tyven lähelle, jotta ne eivät jäähtyisi liikaa. Kivekset saattavat nousta jopa nivuskanavaan saakka. Kivespussi saattaa kiristyä myös seksuaalisen kiihottumisen vuoksi.
Kivespussin merkitys seksuaalisuudessa
Kivespussi on tuntoherkkää aluetta, minkä vuoksi sillä on merkitystä seksuaalisuudessa. Itsetyydytyksessä on tavallista, että kivespussia hyväillään, koska se tuottaa mielihyvää. Myös kumppani voi hyväillä sitä. Kivespussin läpi voi tunnustella ja hyväillä kiveksiä. Kivespussin ja kivesten näkymisellä tai niiden muotojen erottumisella voi jo sinänsä olla eroottista merkitystä.
Kivespussin sairaudet
Kivesten sairauksien lisäksi tyypillisiä kivespussiin liittyviä sairauksia ovat mm. hyvänlaatuiset nesterakkulat sekä hyvänlaatuiset talirauhaskasvaimet. Kiveskohjut eli varicocelet ovat kivespussin yläosan laajentuneita laskimoita, jotka aiheuttavat kipua ja harvemmin myös hedelmättömyyttä. Lisäkivekseen liittyvät tulehdukset voivat näkyä myös kivespussin turpoamisena, punoituksena ja kosketusarkuutena. Kiveksen kiertyminen taas on akuutti leikkaushoitoa vaativa tapaus, joka voi johtaa kiveksen menettämiseen.
Artur Partyka
Artur Jerzy Partyka (s. 20. heinäkuuta 1969 Stalowa Wola) on puolalainen entinen korkeushyppääjä.
Partyka saavutti ensimmäisen arvokisamitalinsa Toronton sisäratojen MM-kisoissa 1991, josta hän sai hopeaa. Seuraavan vuoden Barcelonan olympialaisista hän sai pronssia. Stuttgartin MM-kisoissa 1993 hän saavutti hopeaa. Göteborgin MM-kisoissa 1995 hän saavutti jälleen mitalin, väriltään pronssisen. Hän onnistui puolustamaan olympiamitaliaan myös seuraavana vuonna Atlantassa; väri oli tällä kertaa hopeinen. Vielä Ateenan MM-kisoissa 1997 hän jäi hopealle, mutta saavutti vuonna 1998 Valencian sisäratojen EM-kisoista ja Budapestin EM-kisoista kultaa. Ulkoratojen EM-kisoista hän saavutti myös hopeaa vuonna 1994.
Hänen ennätyksensä, 238 cm on edelleen voimassa oleva Puolan ennätys.
Erich Kempka
thumb|Kempka kuljettamassa Hitleriä Puolassa syyskuussa 1939. SS-Sturmbannführer Erich Kempka (16. syyskuuta 1910 – 24. tammikuuta 1975) toimi Adolf Hitlerin autonkuljettajana vuodesta 1934 lähtien. Hän oli Allgemeine-SS:n jäsen numero #2803. Hän oli polttamassa Hitlerin ja Eva Braunin ruumiita valtakunnankanslian pihalla keväällä 1945.
Kempka syntyi Oberhausenissa nuorimpana kymmenestä lapsesta. Hän työskenteli mekaanikkona autojen valmistajana toimineelle DKW:lle. Saksan kansallissosialistiseen työväenpuolueeseen hän liittyi 1. huhtikuuta 1930. Kaksi vuotta myöhemmin hän oli yksi SS-Begleit-Kommandon perustajista. Hän palveli Josef Terbovenin autonkuljettajana 29. helmikuuta 1932 saakka, kunnes hänestä tuli Hitlerin varakuljettaja.
Vuonna 1934 Kempka korvasi Julius Schreckin ja Emil Mauricen Hitlerin pääkuljettajana ja henkivartijana. Hän oli myös läsnä Ernst Röhmin pidätyksessä. Erich Kempka liittyi Lebensborn-seuraan 1. joulukuuta 1937. Hän myös sai Totenkopf-sormuksen Heinrich Himmlerilta. Hänen vaimonsa Gerda Daranowsky erosi ja nai kenraali Eckard Christianin, jonka kanssa oli sittemmin naimisissa aina vuoteen 1946. Nürnbergin oikeudenkäynnissä Kempka todisti nähneensä Martin Bormannin kuolleen puna-armeijan tulituksessa. Hän luonnehti myöhemmin Eva Braunia natsi-Saksan onnettomimmaksi naiseksi. Kempka vapautettiin 9. lokakuuta 1947.
Kempka esiintyi vuonna 1972 henkilöhahmona Mauri Sariolan kirjassa Kolmannen valtakunnan kuningatar (Queen of the Third Reich). Erich Kempka kuoli tammikuussa 1975 Freibergissä 64-vuotiaana.
Kempkan muistelmat ilmestyivät vuonna 1951 nimellä Ich habe Adolf Hitler verbrannt (ASIN B0000BK3ND, suomennettu nimellä Minä poltin Adolf Hitlerin). Ne julkaistiin uutena versiona vuonna 1975 nimellä Die letzten Tage mit Adolf Hitler (ISBN 3877250807).
Herman Lindqvist (poliitikko)
thumb|200px|Herman Lindqvist noin vuonna 1930.August Herman Lindqvist (9. heinäkuuta 1863 Arboga – 29. toukokuuta 1932 Tukholma) oli ruotsalainen poliitikko ja ammattiyhdistysjohtaja. Hän toimi LO:n puheenjohtajana vuosina 1900–20 ja Ruotsin sosiaaliministerinä vuosina 1921–23.
Lindqvistin vanhemmat olivat rättäri Johan Eric Lindqvist ja Carolina Jansdotter. Hän kouluttautui puusepäksi ja eteni puutyöläisten ammattiliitossa sihteeristä puheenjohtajaksi. Hän myös liittyi sosiaalidemokraattiseen puolueeseen. Vuonna 1898 hänestä tuli vastaperustetun ammattiliittojen keskusjärjestön LO:n varapuheenjohtaja ja vuonna 1900 puheenjohtaja. Vuonna 1921 hänestä tuli sosiaaliministeri Hjalmar Brantingin toiseen hallitukseen.
Tuija Knihtilä
Tuija Knihtilä (s. 1968 Kemi) on suomalainen mezzosopraano.
Knihtilän esittämiä rooleja ovat muun muassa Cherubino (oopperasta Figaron häät), Dorabella (Così fan tutte), La Cenerentola ja Rosina (Sevillan parturi) ja Carmen. Hän on laulanut Einojuhani Rautavaaran Rasputin-oopperan kantaesityksessä. Kesällä 2012 Knihtilä lauloi Kimmo Hakolan La Fenice –oopperan kantaesityksessä Savonlinnassa.
Askold
pienoiskuva|Askold ensimmäisessä maailmansodassa Askold oli Venäjän keisarikunnan laivaston saksalaisvalmisteinen panssarikansiristeilijä. Alus oli laskettu vesille 2. maaliskuuta 1900.
Venäjän-Japanin sota 1904-1905
Askold osallistui Venäjän–Japanin sotaan 1904–1905 ja osallistui 10. elokuuta 1904 osana Venäjän Tyynenmeren laivastoa Keltaisen meren taisteluun. Alus internoitiin taistelun jälkeen Shanghaihin. Aluksesta tehtiin vuonna 1906 Siperian laivaston lippulaiva. Alus matkasi 55 000 merimailia ollessaan palveluksessa Venäjän kaukoidässä.
Ensimmäinen maailmansota
Askold oli Välimerellä vuosina 1914–1916 osallistuen Dardanellien operaatioihin. Alus määrättiin 21. lokakuuta 1916 Arktisille asemalle, minkä vuoksi se huollettiin Toulonissa ja Britteinsaarilla 1916–1917 ennen siirtoa. Huolloissa keulan kaksi 75 millimetrin ja kaikki aluksen 47 ja 30 millimetrin tykit korvattiin kaksiputkisilla 47 millimetrin ilmatorjuntatykeillä. Aluksen torpedoputket muutettiin nelipatterisiksi 18 tuuman torpedoputkiksi. Alukseen asennettiin myös miinakiskot ja syvyyspommilaukaisimet. Alus saapui uudelle asemapaikalleen syyskuussa 1917, jossa miehistö nousi kapinaan joulukuussa bolševikkiaatteen seurauksena.
Britannian kuninkaallinen laivasto valtasi aluksen 14. heinäkuuta 1918 Arkangelissa neuvostovenäläisiltä joukoilta nimeten sen uudelleen 3. elokuuta HMS Glory IV:ksi.
Sodan jälkeen
Glory IV palautettiin 1921 punaisille, jotka myivät sen seuraavana vuonna Saksaan romutettavaksi.
Rahkasammalet
Rahkasammalet (Sphagnum) on laajahko sammalten suku. Lajeja kasvaa soilla, missä ne hallitsevat pohjakerrosta, ja kosteilla tundra-alueilla. Lajeja esiintyy pääasiassa pohjoisella pallonpuoliskolla. Pohjoisimmat esiintymät ovat Huippuvuorilla. Eteläisellä pallonpuoliskolla lajimäärä on pienempi.
Rahkasammalet muodostavat maatuessaan turvetta. Vuodessa rahkasammalen yläosa kasvaa pituutta noin sentin, ja alaosa maatuu turpeeksi. Rahkasammal viihtyy happamassa maassa, ja osittain maatuneen rahkasammalen muodostama turve on niin hapanta, etteivät yleiset puulajit ja monet varvut menesty siinä. Toisille varpulajeille rahkasammalturve on oivallinen kasvualusta. Lajit voivat imeä suuria määriä vettä soluihinsa, jotkin lajit voivat pidättää 20 kertaa kuivapainonsa verran vettä. Turvetta käytetään tästä syystä maanparannusaineena. Monissa kielissä rahkasammalen nimi on joko valkosammal tai turvesammal, ja se on helpoimmin tunnistettavissa vaaleanvihreästä tai -punertavasta väristään. Rahkasammalia on hyvin monen värisiä – vihreän-, punaisen-, keltaisen- tai punaruskeansävyisiä.
Sektio Sphagnum
Sphagnum-sektioon kuuluu 54 lajia. Ne ovat suuria ja möyheitä. Niiden varsilehdet ovat leveä- ja pyöreäkärkisiä, suurempia tai ainakin yhtäsuuria kuin haaralehdet.
Sektio Rigida
Rigida-sektioon kuuluu viisi lajia. Ne ovat vaaleita ja niillä on pienet ja kolmiomaiset varsilehdet.
Sektio Insulosa
Tähän sektioon kuuluu vain yksi laji.
Sektio Squarrosa
Squarrosa-sektioon kuuluu neljä lajia. Ne ovat keski- tai suurikokoisia, vihreitä tai kellanruskeita. Niiden haaralehdet ovat siirrottavakärkisiä.
Sektio Subsecunda
Subsecunda-sektioon kuuluu 99 lajia.
Sektio Cuspidata
Cuspidata-sektioon kuuluu noin 55 lajia. Ne ovat yleensä vaaleita ja isokokoisia. Varsilehdet ovat usein haaralehtiä lyhyempiä, kolmiomaisia tai risakärkisiä.
Sektio Polyclada
Tähän sektioon kuuluu vain yksi laji.
Sektio Acutifolia
Acutifolia-sektioon kuuluu 60 lajia. Ne ovat pieniä tai keskikokoisia ja niiden haaralehdet ja varsilehdet ovat samankokoisia.
Aiheesta muualla
Torfowcowate
Herman Lindqvist
Herman Lindqvist -nimisiä henkilöitä ovat:
Pohjois-Irlannin konflikti
thumb|[[Ulster Volunteer Forcea tukeva seinämaalaus Belfastissa.]] thumb|[[Brightonin Grand Hotel IRA:n pommi-iskun jälkeen vuonna 1984.]] Pohjois-Irlannin levottomuudet (, ’hankaluudet’) olivat irlantilais- ja brittimielisten välisten väkivaltaisten yhteenottojen ajanjakso Pohjois-Irlannissa vuosina 1968–1998. Tilanne oli väkivaltaisin ja kärjistynein vuosina 1969–1976. Hajanaista väkivaltaa esiintyy vieläkin.
Pohjois-Irlanti on osa Yhdistynyttä kuningaskuntaa. Alueen katoliset asukkaat halusivat kuitenkin osaksi Irlannin tasavaltaa. Pohjois-Irlannin protestantit tahtoivat säilyttää Ulsteriksi kutsumansa alueen osana Yhdistynyttä kuningaskuntaa. Protestantit syrjivät katolisia politiikassa, työnhaussa ja virkojen tai asuntojen jaossa. Syrjintä johti vuonna 1968 katolisten kansalaisoikeusmarsseihin, joihin protestanttien äärijärjestöt vastasivat hyökkäämällä marssijoiden kimppuun. Pohjois-Irlannin täysin protestanttinen poliisi hajotti aktivistien mielenosoitukset. Katoliset alkoivat mellakoida väkivaltaisesti.
Protestanttien ja katolisten välinen väkivalta levisi koko Pohjois-Irlantiin elokuussa 1968. Britannia lähetti alueelle armeijan joukkoja ja Irlannin tasavaltalaisarmeija IRA aktivoitui. 1970-luvulla osapuolten välille syntyi kiihtyvä väkivallan kierre. Ajoittain vakavat levottomuudet yltyivät lähes sisällissodaksi. Sekä brittimieliset Ulster-aktivistit että IRA tekivät tuhoisia pommi-iskuja ja aseellisia hyökkäyksiä. IRA kävi paikoin sissisotaa, jossa lukuisia poliiseja ja sotilaita sai surmansa. Ulster-aktivistit surmasivat runsaasti katolisia siviilejä. Eri tahojen välisessä koston kierteessä kuoli yli 3 600 ihmistä ja kymmeniä tuhansia haavoittui.
Vaikka kriisillä oli selvä uskonnollinen ulottuvuus, se ei ollut kuitenkaan luonteeltaan uskonsota. Levottomuudet hiipuivat vähitellen 1990-luvulla molempien osapuolien äärijärjestöjen menetettyä kannatustaan. Vuonna 1998 solmittiin alustava Pitkäperjantain sopimus. Väliaikainen IRA lopetti aseellisen toimintansa vuonna 2005 ja lakkautti itsensä vuonna 2008.
Populaarikulttuurissa
The Cranberries -yhtye teki kappaleen liittyen Pohjois-Irlannin levottomuuksiin. Kappaleen nimi on Zombie.
Tausta
Pohjois-Irlannin levottomuuksien syynä on yleisimmin pidetty kiistaa siitä, kuuluuko alue Yhdistyneeseen kuningaskuntaan vai Irlantiin. Englantilaiset valtasivat Irlannin jo vuosisatoja sitten. Alueiden hallinnan varmistamiseksi englantilaisia ja skotteja muutti Irlantiin siirtomaaisänniksi, jotka asettuivat parhaille viljelymaille. Uskonpuhdistuksessa Englanti kääntyi protestanttiseksi, mutta Irlanti jäi katoliseksi. Tämän jakolinjan vuoksi kriisissä oli vahva uskonnollinen lataus, vaikka uskonto ei ollutkaan levottomuuksien varsinainen syy. Irlantilaiset kapinoivat muutamaan otteeseen siirtomaaisäntiään vastaan 1800-luvulla, koska nämä rajoittivat huomattavasti heidän oikeuksiaan.
Irlannissa nousi nationalistinen aalto 1800-luvun aikana. Itsenäisyys- ja sisällissodan jälkeen maa erosi Isosta-Britanniasta omaksi valtiokseen vuonna 1923. Kuusi Pohjois-Irlannin kreivikuntaa jäi kuitenkin Irlannin ulkopuolelle. Alueen väestöstä kaksi kolmasosaa oli protestantteja, jotka kannattivat Ulsteriksi kutsumansa alueen säilymistä osana Isoa-Britanniaa. Maltillisia brittimielisiä kutsuttiin unionisteiksi ja jyrkimpiä lojalisteiksi. Pääosin katoliset nationalistit kannattivat liittymistä Irlantiin. Nationalistien jyrkin äärilaita olivat tasavaltalaiset. Katolisen Irlannin tasavaltalaisarmeijan (IRA) tavoitteena oli jo 1920-luvulla alueen liittäminen osaksi Irlantia. IRA taisteli aluksi myös jaon hyväksynyttä Irlannin hallitusta vastaan, mutta luopui myöhemmin hallituksen vastustamisesta.
Kriisiin taustalla oli myös unionistien katolisiin kohdistama taloudellinen ja sosiaalinen syrjintä, jota unionistipoliittikko ja nobelisti David Trimble kutsui "kylmäksi taloksi". Unionistit pysyttelivät vallassa säätämällä vaalipiirit ja vaalitavan oman enemmistönsä varmistamiseksi. Esimerkiksi liikemiehillä oli vaaleissa useita ääniä. Valta parlamentissa ja suurimmissa kunnissa pysyi unionisteilla yli viisi vuosikymmentä ja poliisilaitos oli täysin protestanttinen. Katolisilta estettiin pääsy julkisiin virkoihin ja moniin kaupan ja teollisuuden alojen töihin. Katoliset olivat protestantteja kolme kertaa useammin työttömiä ja asuivat huonommin toimeentulevilla asuinalueilla. Protestanttien ja katolisten välit olivat viileät ja runsaasti katolisia muutti maasta 1950-luvulla.